Môžem užívať Codein súčasne s Flavamedom? Dakujem
Mam už tretí týždeň kašeľ taky suchý dráždivý. Niekedy mám taký záchvat kašlu že ho neviem zastaviť a musím ho akoby predýchať.
Dobrý deň.
Ďakujeme za Vašu otázku.
Pri súčasnom užívaní liekov Flavamed a Codein dochádza k interakcií. Liek Flavamed zaraďujeme medzi expektoranciá, teda lieky, ktoré podporujú vykašliavanie skvapalneného hlienu. Codein je liek, ktorý tlmí reflex kašľa. Kombináciou týchto liečiv vzniká riziko nahromadenia hlienov a následný vznik bronchospazmu. Na základe tejto interakcie Vám súbežne podávanie liekov neodporúčam. Pokiaľ Vám kašeľ pretrváva tretí týždeň a nepociťujete zlepšenie, odporúčam Vám navštíviť lekára, ktorý na základe dôkladného vyšetrenia stanoví diagnózu a rozhodne o vhodnej liečbe.
Prajem pekný zvyšok dňa.
S pozdravom,
PharmDr. Lucia Kubáňová